Temelju članka 11., 15. i 16. Odluke o davanju u zakup zemljišta za postavu privremenih objekata na području Općine Čavle (Službene novine Primorsko goranske županije 14/2016) općinska načelnica Općine Čavle raspisuje dana 19. travnja 2019.g.

**JAVNI NATJEČAJ ZA ZAKUP JAVNIH POVRŠINA**

**I. OPĆE ODREDBE**

Predmet natječaja je javna površina na području Općine Čavle za postavku kioska na dijelu k.č.br. 5851/5, upisna u zk.ul.br. 1190, k.o. Cernik Čavle (kod Doma kulture Čavle) za obavljanje djelatnosti trgovine na malo izvan prodavaonica, štandova i tržnica.

Kiosk je privremena, tehnološki dovršena cjelina i tipizirana prostorna jedinica, opremljena komunalnim priključcima, lagane konstrukcije koja se može premještati ili ukloniti s određene lokacije u dijelovima ili cijelosti, a služi za obavljanje neke poslovne djelatnosti, te prodajno mjesto u kojem se prodaje ograničen asortiman proizvoda kroz odgovarajući otvor na kiosku bez ulaska kupca u prodajni prostor. Postavljanje na terenu izvodi se suhom montažom na odgovarajućoj podlozi.

Najveća dozvoljena tlocrtna površina kioska je 15m2.

***Početni iznos zakupnine:*** 420,00 kn.

Na ponuđeni neto iznos mjesečne zakupnine za kiosk obračunava se stopa PDV-a, temeljem Zakona o porezu na dodanu vrijednost (Narodne novine 73/13, 99/13, 148/13, 153/13, 143/14, 115/16 i 106/18).

***Rok zakupa:*** 3 godine

***Visina garantnog pologa:*** 1.260,00 kn.

**II. UVJETI NATJEČAJA**

**1) PRAVO UČESTVOVANJA**

Pravo učestvovanja imaju sve pravne i fizičke osobe, državljani Republike Hrvatske sa sjedištem odnosno prebivalištem na području Republike Hrvatske, te registriranom djelatnošću za obavljanje djelatnosti trgovine na malo izvan prodavaonica, štandova i tržnica.

**2) GARANTNI POLOG**

Natjecatelji su dužni uz prijavu na natječaj uplatiti garantni polog u visini, iznosa početne mjesečne zakupnine uplatom, na žiro-račun: Proračun Općine Čavle: HR 84 2402006 1806100007, s pozivom na broj: - 68 7706 – OIB svrha uplate POLOG ZA NAJAM JAVNE POVRŠINE.

Izabrani ponuditelj gubi pravo na povrat pologa u slučaju da ne zaključi Ugovor o zakupu ili prilikom zaključenja Ugovora ne pruži instrumente osiguranja propisane natječajem.

Kod zaključenja Ugovora o zakupu, garantni polog se uračunava u prvu mjesečnu zakupninu, dok se ostalim učesnicima koji ne uspiju u natječaju, garantni polog vraća isplatom na njihov žiro ili tekući račun.

**3) IZJAVA PONUĐAČA -**Ponuđači su u obvezi uz prijavu dati:

Izjava ponuđača da prihvaća opće uvjete zakupa propisane Odlukom o davanju u zakup zemljišta za postavu privremenih objekata.

**4) ROK ZA PODNOŠENJE PISANIH PONUDA**

Rok za podnošenje ponuda je 15 dana od dana objave obavijesti o raspisanom natječaju u dnevnom tisku.

**5) ROK POČETKA OBAVLJANJA DJELATNOSTI U PROSTORU**

Vrijeme početka obavljanja djelatnosti regulirat će se Ugovorom o zakupu.

**6) ISKLJUČENJE IZ POSTUPKA ODABIRA PONUDA**

Na javnom otvaranju ponuda vodi se zapisnik u kojem se utvrđuju podaci o svim pristiglim ponudama (ponuđač, prilozi i visina ponuđene zakupnine).

Neće razmatrati ponude ponuđača koji po bilo kojoj osnovi na dan zaključenja natječaja imaju dospjelih, a nepodmirenih dugovanja prema Općini ili dugovanja na osnovi javnih davanja o kojima službenu evidenciju vodi Porezna uprava.

**10) UGOVOR O ZAKUPU**

Ugovor o zakupu će se sačiniti kao ovršna isprava, a na trošak zakupnika.

Općinska načelnica zadržava pravo da po provedenom natječajnom postupku ne izabere ponuditelja.

**11) POSEBNE ODREDBE**

Neće se razmatrati nepotpune ponude i ponude prispjele po isteku roka. S natjecateljem- najpovoljnijim ponuđačem zaključiti će se Ugovor o zakupu.

**III. PONUDA**

**1.SADRŽAJ**

Pored nazivlja natjecatelja i iznosa ponuđene zakupnine, ponuda treba sadržavati:

- dokaz da je ponuditelj uplatio jamčevinu,

- presliku osobne iskaznice, ukoliko je ponuditelj fizička osoba,

- presliku rješenja o upisu u sudski registar za pravne, odnosno obrtni registar za fizičke osobe ili rješenje o upisu u registar udruge, stranke, Upisnik poljoprivrednih gospodarstava i sl.,

- OIB,

- visinu ponuđene zakupnine,

- potvrda da ponuđač nema dospjelih, a nepodmirenih dugovanja prema Općini ili dugovanja na osnovi javnih davanja o kojima službenu evidenciju vodi Porezna uprava,

- Izjavu o ponuđača da prihvaća opće uvjete zakupa propisane Odlukom o davanju u zakup zemljišta za postavu privremenih objekata.

**2. DOSTAVA PONUDA**: Ponude se predaju u pismenom obliku u zatvorenoj omotnici s naznakom „NE OTVARATI, ZA NATJEČAJ – ZAKUP JAVNE POVRŠINE“, poštom preporučeno ili osobno na adresu OPĆINA ČAVLE, Čavja 31, 51 219 Čavle.

Rok za dostavu ponuda je **6.svibnja 2017.g. u 10:00 sati.**

Javno otvaranje ponuda obavit će se **6. svibnja 2019.g. u 10.30 sati** u prostorima Općine Čavle, Čavja 31, Čavle.

Čavle, 19.travnja 2019.g.

Općinska načelnica

Ivana Cvitan Polić, v.r.

KLASA: 372-09/19-01/07

Urbroj: 2170-03-19-01-1